open-index/open-wikipedia-markdown huggingface dataset:
NBA:n tähdistöottelu

**NBA:n tähdistöottelu** () on koripallon NBA-liigan jokavuotinen näytösluonteinen ottelu, joka on samalla  päätapahtuma. Ottelussa kohtaavat kaksi äänestyksellä valittua joukkuetta, jotka koostuvat parhaista pelaajista.

Joukkueiden valinta on kaksiosainen prosessi. Avausviisikot valitaan yleisöäänestyksellä, jonka jälkeen NBA-joukkueiden valmentajat äänestävät vaihtopelaajista. Itse ottelussa painopiste on yleisön viihdyttämisellä, kun liigan taitavimmat pelaajat esittelevät hienoimpia temppujaan. Vasta ottelun loppuhetkillä joukkueet alkavat keskittyä myös puolustamiseen.

## Tulokset

## Aiheesta muualla
* Tähdistöottelu NBA:n sivustolla
10 (Harri Marstion albumi)

__NOTOC__
**10** on suomalaisen laulajan Harri Marstion 10. ja viimeiseksi jäänyt studioalbumi. Se julkaistiin vuonna 2006.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano

* Harri Marstio – laulu
* Keimo Hirvonen – rummut (kappaleet 1, 2, 5, 9, 10), tamburiini (8)
* Jukka Gustavson – hammond (1, 5, 9, 10)
* Pekka Gröhn – sähköpiano (1, 9, 10), mellotron (2), flyygeli (3, 5, 8), syna (3, 10), urut (8)
* Heikki "Häkä" Virtanen – bassokitara (1, 3, 8, 9, 10), kontrabasso (2, 5, 6, 7)
* Miikka Paatelainen – akustinen kitara (1, 5), sähkökitara (1), kitarat ja lap steel (10)
* Abdissa Assefa – lyömäsoittimet (1, 5, 6, 9), congat (2), rummut (3), lyömäsoittimet (3, 10)
* Mika Kuokkanen – taustalaulu (1, 2, 5, 8, 10)
* Ninni Poijärvi – taustalaulu (1, 2, 5, 7, 8, 10)
* Arto Piispanen – flyygeli (1, 2, 6, 12), urut (2)
* Nipa Niilola – kitarasoolo (1), kitarat (4), sähkökitara ja jousisovitus (5), akustinen kitara (11)
* Antero Jakoila – nylonkielinen kitara (2, 6), tres-kitara (6)
* Verneri Pohjola – trumpetti (2, 7, 12), flyygelitorvi (7)
* Mikko Mustonen – pasuuna (2, 7)
* Henrik Perello – 1. viulu (2, 4, 5, 9)
* Tuuli Talvitie – 1. viulu (2, 4, 5, 9)
* Heikki Hannikainen – 2. viulu (2, 4, 5, 9)
* Anne Korhonen – alttoviulu (2, 4, 5, 9)
* Panu Saari – sello (2, 4, 5)
* Tommi Viksten – kitarat (3, 8, 9), taustalaulut (3)
* Timo Kiiskinen – taustalaulut (3)
* Safka Pekkonen – flyygeli (4)
* Jaan Wessman – basso ja lyömäsoittimet (4), jousisovitus (4, 9)
* Sami Pöyhönen – trumpetti (6)
* Jari "Heinä" Nieminen – kitarat (7)
* Markku Lepistö – haitari (7)
* Minna Pensola – viulu (7, 12)
* Lilli Maijala – alttoviulu (7, 12)
* Tomas Djupsjöbacka – sello (7, 12)
* Juha Tikka – jousisovitus (7)
* Juuso Nordlund – nauhaton basso (11)
* Olli Haavisto – pedal steel (11)
* Anna Tanskanen – 1. viulu (11)
* Marjukka Pola – 2. viulu ja sooloviulu (11)
* Jussi Tuhkanen – alttoviulu (11)
* Marjukka Kesseli – sello (11)
* Sara Lahdenranta – sello (11)
* Jani Pola – jousiorkesterin johto (11)
* Mongo Aaltonen – lyömäsoittimet (11)
* Heikki Nikula – klarinetti, bassoklarinetti (12)

### Tuotanto
* Nipa Niilola – tuottaja (kappale 11)
* Tom Nyman – tuottaja, äänittäjä
* Pauli Saastamoinen – masteroija (Finnvox)
* Janne Viksten – äänittäjä (kappaleet 7, 8 ja 12, Arabia), miksaaja (kappaleet 6, 7, 8 ja 12, Arabian studiot)
* Dan Tigerstedt – miksaaja (kappaleet 1, 3, 5 ja 10) – miksaaja
* Risto Hemmi – miksaaja (kappaleet 2 ja 9) (Finnvox)
* Juuso Nordlund – miksaaja (kappale 4, JJ-studio
* Teropekka Virtanen – äänittäjä, miksaaja (kappale 11, Inkfish)
* Mikko Oinonen – äänittäjä (kappaleet 1, 2, 5, 6, 9 ja 10, Soundtrack Studios)
* Juuso Nordlund – äänittäjä (kappale 4, JJ-studio)
* Tommi Viksten – äänittäjä (Hitsville IV, Ydin, on-location)
* Miikka Paatelainen – (Hitsville IV, Ydin, on-location)
* Magnus Weckström – kuvat
* Antti Heikkinen – kannet (Neo-Geo)
* Laura Frey – styling

## Singlet
* ”Vanha mies”
* ”Tämä maa”

## Lähteet
San Marinon Grand Prix 1981

**San Marinon Grand Prix 1981** oli Formula 1 -sarjan osakilpailu, joka ajettiin 3. toukokuuta 1981 Imolan radalla Italiassa. Kilpailun voitti Brabhamilla ajanut Nelson Piquet, jolle voitto oli kauden toinen. Kyseessä oli ensimmäinen San Marinon Grand Prix. Radalla oli edellisenä vuonna ajettu Italian Grand Prix.

## Tulokset

## Muuta

*Paalupaikka: Gilles Villeneuve – 1.34,523
*Nopein kierros: Gilles Villeneuve – 1.48,064 (kierroksella 46)
*ensimmäinen San Marinon Grand Prix
*Michele Alboreton, Miguel Angel Guerran ja Eliseo Salazarin ensimmäinen Grand Prix
*Andrea de Cesarisin ensimmäinen MM-piste
*Renault'n 50:s Grand Prix
*Ferrarin 90:s paalupaikka
*Tolemanin ensimmäinen kilpailu
*Hector Rebaquen paras sijoitus (4. sija)

## Tilanne kuljettajien MM-sarjassa

## Lähteet
Lontoon maailmannäyttely

**Lontoon maailmannäyttely** (*Great Exhibition of the Works of Industry of All Nations*)  vuonna 1851 oli ensimmäinen järjestetty maailmannäyttely.

Maailmannäyttelyn paviljongiksi rakennettiin Kristallipalatsi-niminen lasipalatsi, jonka suunnitteli arkkitehti  Joseph Paxton. Lasin ja metallin uudenlaista käyttöä soveltaneesta rakennuksesta tuli nopeasti näyttelyn tunnus. Näyttelyn jälkeen rakennus purettiin ja siirrettiin Sydenhamin kukkulalle, ja siinä järjestettiin konsertteja ja näyttelyitä. Se tuhoutui tulipalossa vuonna 1936. Sen tilalle rakennettiin urheilukeskus, joka on antanut nimensä jalkapalloseuralle Crystal Palace.

Näyttelyyn osallistui 14&nbsp;000 näytteilleasettajaa ja näyttelyssä kävi noin kuusi miljoonaa vierailijaa. Näistä ulkomaalaisia oli noin 60&nbsp;000, joista noin puolet ranskalaisia.

Näyttely tuotti voittoa, joka käytettiin kolmen museon perustamiseen. Victoria and Albert Museum, Science Museum ja Natural History Museum saivat lipputulojen ansiosta aineistoa kokoelmiinsa sekä varoja toimintaansa.

Vuonna 1951 järjestetty Festival of Britain -tapahtuma ajoitettiin tarkoituksella vuoden 1851 maailmannäyttelyn satavuotisjuhlavuodelle, vaikkei se ollut sen tavoin maailmannäyttely.

## Lähteet
Ikarios (Sparta)

**Ikarios** () oli kreikkalaisessa mytologiassa Oibaloksen, Spartan kuninkaan, ja Gorgofonen poika. Hänellä oli veljet Hippokoon ja Tyndareus, mutta heidän isänsä kuoltua ja Hippokoonin anastettua vallan Ikarios joutui pakenemaan Spartasta Tyndareuksen kanssa.

Ikarios meni naimisiin Periboian kanssa, ja liitosta syntyivät lapset Thoas, Damasippos, Imeusimos, Aletes, Perilaos ja Penelope. 

Ikarioksen kerrottiin antaneen tyttärensä vaimoksi kosijalle, joka voittaisi juoksukilpailun. Odysseus teki näin, mutta tämän lähdettyä Penelope mukanaan Ithakaan Ikarios, joka oli toivonut sulhasen jäävän Spartaan, lähti heidän peräänsä pyytäen tytärtään tulemaan takaisin. Tämä oli kuitenkin päättänyt lähteä miehensä mukaan.

## Lähteet
Fundamentalistinen myöhempien aikojen pyhien Jeesuksen Kristuksen kirkko

**Fundamentalistinen myöhempien aikojen pyhien Jeesuksen Kristuksen kirkko** (engl. *Fundamentalist Church of Jesus Christ of Latter Day Saints*) eli **FMAP-kirkko** on suurin myöhempien aikojen pyhien liikkeeseen kuuluvista moniavioisuutta harjoittavista yhteisöistä.

FMAP-kirkon keskuspaikka on vanhastaan ollut Utahissa Hilldalessa, joka muodostaa kaksoiskaupungin yhdessä Arizonassa sijaitsevan Colorado Cityn kanssa. Myös Bountifulissa Brittiläisessä Kolumbiassa on paljon liikkeeseen kuuluvia. Vuoden 2004 alusta liikkeen keskuspaikka näyttää kuitenkin siirtyneen Texasiin Eldoradoon. Liikkeen uskollisin ydin on muuttanut sinne muodostettuun kommuuniin nimeltä *Yearning for Zion Farms* (Siionin kaipuun farmit). Kommuunin alueelle on rakennettu temppeli. Siellä suoritetaan pyhiä toimituksia, jotka kirkon mukaan ovat välttämättömiä pelastuksen korkeimman asteen eli "korotuksen" saavuttamiseksi. Näitä ovat endaumenttiseremonia eli temppelivihkimys ja sinetöinti eli vihkiminen avioliittoon täksi ajaksi ja iankaikkisuudeksi. Toimitukset voidaan toimittaa myös sijaistoimituksina kuolleiden puolesta.

Mormonifundamentalismin (FMAP) harjoittajia on eri ryhmissä 30&nbsp;000–40&nbsp;000, lähinnä Yhdysvalloissa. Fundamentalisteja yhdistäviä tekijöitä ovat tutkija Kim Östmanin mukaan usko valtavirran luopumukseen, varhaiseen uskonperintöön ja moniavioisuuden jumalalliseen luonteeseen.

## Lähteet

## Aiheesta muualla
*
Kymin Koskenpojat

**Kymin Koskenpojat** (**KyKP**) on kotkalainen urheiluseura, jonka lajivalikoimaan kuuluvat yleisurheilu, hiihto ja ampumahiihto. Seuralla on käytössään Laajakoskella Honkalan yleisurheilukenttä ja Hiihtomaa, jossa on eri pituisia hiihtoratoja, vaihdellen 0,5 kilometristä 5 kilometriin sekä hiihtomaarinne, ampumahiihtostadion ja kuntopiirialue. Hiihtoradoista on valaistu noin 5 km. Kymin Koskenpojat on järjestänyt vuodesta 1980 lähtien eri sarjoissa yhteensä seitsemän kertaa ampumahiihdon SM-kilpailut. Yleisissä sarjoissa seura järjesti ensimmäiset SM-tason kilpailut ampumahiihdossa vuonna 1984 ja hiihdossa vuonna 2006.

## Historia
Kymin Koskenpojat perustettiin huhtikuussa 1917. Yleisurheilu kuului seuran pääurheilumuotoihin alusta lähtien. Vuonna 1919 seura järjesti ensimmäiset hiihtokilpailut tasamaahiihtona Kymijoen jäällä Laajakoskelta Pernooseen ja takaisin. Honkalan yleisurheilukenttä valmistui vuonna 1931 ja sen yhteyteen Seuratalo Honkala vuonna 1949. Ampumahiihto tuli vuonna 1968 mukaan seuran ohjelmaan. Hiihtoratojen rakennustyö alkoi vuonna 1978 ja ampumarata valmistui vuonna 1979.

Seuraa edustaneista urheilijoista tunnetuimpia on korkeushypyn Suomen mestari ja entinen Suomen ennätyksen haltija Juha Porkka.

## Lähteet
*www.kyminkoskenpojat.com
Suomen Muusikkojen Liitto

**Suomen Muusikkojen Liitto ry** (SML, ) on vuonna 1917 perustettu ammattimuusikkojen SAK:lainen ammattiliitto. Se edustaa muusikkoja kaikilta musiikin aloilta. Liittoon kuuluu noin 3&nbsp;900 jäsentä; noin kolmasosa Suomen kaikista ammattimuusikoista. Jäsenistä 1/3 on sinfoniaorkesterien muusikoita, loput freelancereita; suurin osa jäsenistä on miehiä.

Liiton palveluita ovat oikeus- ja sopimusneuvonta, työttömyyskassa, työehtosopimukset ja muu yleinen edunvalvonta. Lisäksi liitto valvoo tiettyjä muita Gramexin valvonnan ulkopuolisia oikeuksia jäsenten niin halutessa, kuten studiomuusikkojen oikeuksia tai elokuva- ja mainosmusiikin käyttöä. Liiton jäsenlehti on *Muusikko*.

Muusikkojen liitto on Kopioston ja Gramexin jäsenjärjestö ja oli aikoinaan aktiivisesti perustamassa Gramexia. SML on International Federation of Musicians (FIM), Association of European Performers' Organisations (AEPO) ja Nordisk Musiker Union (NMU) järjestöjen jäsen. Ennen toista maailmansotaa SML teki yhteistyötä Henkisen Työn Yhtymän (HTY) kanssa. SML oli Suomen Ammattiyhdistysten Keskusliiton jäsen vuosina 1945–1957. Vuonna 1974 SML liittyi Suomen Ammattiliittojen Keskusjärjestöön.

Muusikkojen liiton puheenjohtaja vuoteen 2025 saakka on näkyvästi tekijänoikeusasioista julkisuudessa esiintynyt Ahti Vänttinen. Ennen puheenjohtajaksi tuloaan Ahti Vänttinen toimi liiton lakimiehenä. Vuonna 2025 Muusikkojen liitto valitsi uudeksi puheenjohtajakseen Mia Karin. 

Liitto omistaa Livelaboratorio Oy:n joka hallinnoi G Livelab-musiikkiklubeja ja Radio Helsinkiä.

## Taiteilijaresidenssit
Suomen muusikkojen liitolla on kolme taiteilijaresidenssiä. Jäsenet voivat käyttää residenssejä esimerkiksi harjoitteluun tai muuhun työskentelyyn. Ulkomaiden residenssit sijaitsevat Berliinin Kreuzbergissa ja Lontoon Fulhamissa. Suomen residenssi, Villa Vikan, sijaitsee Pohjassa Raaseporissa Persbölen kylässä.

## Katso myös
* Arthur Fuhrmann
* Muusikkojen liiton tunnustuspalkinto

## Lähteet

## Aiheesta muualla
* Suomen Muusikkojen Liitto
* Muusikko-lehti
* Muusikko online, 8/98, Raimo Vikström – kolmekymmentä vuotta muusikkojen asialla
Isidoros

**Isidoros** tai **Isidorus** on kreikkalaisperäinen miehen nimi, joka viittaa seuraaviin henkilöihin:

* Isidoros Aleksandrialainen, kreikkalainen filosofi
* Isidoros Miletoslainen, kreikkalainen arkkitehti
* Isidorus Sevillalainen, Sevillan arkkipiispa, kirkonopettaja
* Isidorus Madridilainen, espanjalainen katolinen pyhimys
* Isidorus Mercator eli ”Vale-Isidorus”, salanimi, jolla väärinä dekretaaleina tunnettu kuuluisa väärennettyjen asiakirjojen kokoelma on julkaistu
*Isidorus, kraatteri kuussa
Dark the Suns

**Dark the Suns** on suomalainen vuonna 2005 perustettu metallimusiikin yhtye. 

## Historia
Yhtyeen perusti laulaja-kitaristi Mikko Ojala sooloprojektikseen. Ojala teki demon "The Sleeping Beauty" ennen siirtymistään Valkeakoskelta Jyväskylään, jolloin yhtyeeseen liittyivät Juha Kokkonen, Inka Tuomaala sekä Eino Kauppila. Yhtyeen esikoisalbumi *[[In Darkness Comes Beauty]]* julkaistiin Firebox Recordsin kautta marraskuussa 2007.

Yhtye ilmoitti hajoamisestaan alkuvuodesta 2013.

Vuonna 2020 Dark the Suns julkaisi uutta materiaalia kymmenen vuoden levytystauon jälkeen kolmen äänitteen verran. Keväällä 2021 julkaistiin uusi pitkäsoitto digitaalisessa muodossa. 

## Nykyinen kokoonpano
* Mikko Ojala – laulu, kitara, rummut
* Inka Ojala (os. Tuomaala) – basso, koskettimet, taustalaulu
* Jani Moilanen - kitara

### Entiset jäsenet
* Mikael Saalasti – rummut
* Eliisa Vainio – kosketinsoitin, laulu
* Joonas Paananen – kitara (?–2010)
* Toni Tuomioja – kitara
* Aki Hartikainen – kitara (?–2011)
* Markus Lehtinen – rummut (2006–2008, 2009–2010)
* Juha Kokkonen – kosketinsoitin (2006–2008), kitara (2009–2010)
* Eino Kauppila – rummut (2008–2009)
* Pinja Haikala – kosketinsoitin (2008–2009)
* Pekka Rinne – rummut (2010–2011)
* Antti Auhtola – kosketinsoitin (2010–2011)

## Diskografia
;Studioalbumit
* 
* 
* 
* 
* 

;
* 

;Singlet
* 
* 
* 
* 
* 
* 
* 
* 
* 
* 
* 
* 
* 
* 
* 

;Demot
* 
* 

;Kokoelmat
* 

## Lähteet

## Aiheesta muualla
* Dark the Suns Encyclopaedia Metallum -sivustolla 
*
Gottfrid Svartholm

**Per Gottfrid Svartholm Warg** (s. 17. lokakuuta 1984), alias **anakata**, on ruotsalainen tietokoneharrastaja, joka tunnetaan BitTorrent-trakkeri The Pirate Bayn perustajajäsenenä ja ylläpitäjänä. Hän on myös kehittänyt Hypercube-trakkeriohjelman, jonka ympärille The Pirate Bay aiemmin rakentui. Nykyisin The Pirate Bay käyttää opentracker-ohjelmaa.

Poliittisesti Svartholm on kuvaillut itseään uusliberaaliksi, ja hän on myös ruotsalaisen liberalistisen puolueen jäsen.

Svartholm Warg tuomittiin kesäkuussa 2013 kahden vuoden vankeusrangaistukseen tietomurrosta, törkeästä petoksesta ja törkeän petoksen yrityksestä hänen anastettuaan henkilötietoja Logican tietokannasta. Syyskuussa 2013 rangaistuksen pituus alentui yhteen vuoteen hovioikeuden kumotessa petossyytteet. Lokakuussa 2014 oikeus katsoi Wargin syyllistyneen poliisin tiedostojen ja sosiaaliturvatietojen laittomaan lataamiseen vuonna 2012 ja tuomitsi hänet kolmeksi ja puoleksi vuodeksi vankeuteen.

## Lähteet

## Aiheesta muualla
Shin Koyamada

**Shin Koyamada** () (s. 10. maaliskuuta 1982 Okayama) on japanilainen näyttelijä.

## Filmografia

## Aiheesta muualla
*
Ágnes Kovács

**Ágnes Kovács** (s. 13. kesäkuuta 1981, Budapest) on unkarilainen uimari ja olympiavoittaja, joka voitti 200 metrin rintauinnin olympiakultaa Ateenassa 2000. Uransa aikana Kovács on voittanut myös kaksi maailmanmestaruutta pitkällä radalla, sekä useita EM-kultia. Hänet on valittu neljä kertaa Unkarin parhaimmaksi urheilijaksi, sekä kaksi kertaa peräkkäin Euroopan parhaimmaksi naisuimariksi vuosina 1997 ja 1998.

## Lähteet
*Kovácsin kotisivut  
*Kataca.hu 
*Fina.org - biografia
Hyvinkään-Riihimäen talousalue

**Hyvinkään-Riihimäen talousalue** muodostuu Hyvinkään ja Riihimäen kaupungeista sekä Hausjärven  ja Lopen kunnista. Alueen neljän kunnan yhteenlaskettu väkiluku on noin 91&nbsp;500 ja pinta-ala 1&nbsp;489 neliökilometriä. Hyvinkää kuuluu Uudenmaan maakuntaan ja Helsingin seutukuntaan, kun taas Riihimäki, Hausjärvi ja Loppi kuuluvat Kanta-Hämeen maakuntaan ja muodostavat Riihimäen seutukunnan.

Hyvinkään-Riihimäen talousalue muodostaa yhteisen työssäkäynti- ja asiointialueen, joka on myös pääkaupunkiseudun lähiliikenteen ulottuvissa. Talousalueen työmatkalaisista noin 45&nbsp;% pendelöi päivittäin joko talousalueen sisällä tai alueelta ulospäin. Hyvinkäältä ja Riihimäeltä pendelöi talousalueen sisällä ja talousalueelta ulos 42–43&nbsp;% työvoimasta. Hausjärvellä pendelöivien määrä on 61&nbsp;% ja Lopella 50&nbsp;%. Talousalueen kunnissa asuvasta työvoimasta 10–35&nbsp;% käy töissä pääkaupunkiseudulla.

Talousalueen kunnat tekevät yhteistyötä eri muodoissa muun muassa julkisen palvelun peruspalveluiden, terveydenhuollon, koulutuksen ja infrastruktuurin järjestämisessä sekä elinkeinoelämän palveluissa. Talousalueen ylimpänä yhteistyöelimenä toimii talousaluetoimikunta.

Alueen pääväyliä ovat Hyvinkään ja Riihimäen alueiden läpi kulkeva moottoritietasoinen valtatie 3 välillä Helsinki–Tampere, Hyvinkään kautta kulkeva valtatie 25 sekä Lopen, Riihimäen ja Hausjärven läpi kulkeva kantatie 54. Hyvinkään-Riihimäen alueen rautatiet ovat Helsingin ja Tampereen välinen Suomen päärata sekä Riihimäki–Lahti-rata ja Hyvinkää–Karjaa-rata Hankoon. 

## Lähteet

## Aiheesta muualla
*Hyrinet -seutuportaali 
 
## Yhteistoimintaa Hyvinkään-Riihimäen talousalueella
*Hyria koulutus Oy
*Hyvinkään-Riihimäen alueen kuntien verkkopalvelu Hyrinet 
*Hyvinkään-Riihimäen osaamiskeskus
*Hyvinkään-Riihimäen Seudun Uusyrityskeskus 
*Hyvinkään-Riihimäen talousalueen aluekeskusohjelma 
*Hyvinkään-Riihimäen talousalueen KOKO-ohjelma
*YritysVoimala Oy, Hyvinkään-Riihimäen  talousalueen kuntien yrityspalveluyhtiö
*RHL-Data Oy 
*Riihimäen-Hyvinkään kauppakamari 
*Riihimäen seudun terveyskeskuksen kuntayhtymä
Joutomaa

**Joutomaa** on arvoton eli maatalouteen ja muuhun taloudelliseen hyötykäyttöön sopimaton maa-alue. Metsätaloudessa joutomaaksi määritellään alue, jolla puusto kasvaa vuoden aikana vähemmän kuin 0,1 m³/ha (kuori mukaan luettuna). Tämä tarkoittaa käytännössä ainoastaan yksittäisiä pensastavia ja kituliaita puita. Esimerkiksi lentohietikot, kalliot ja kelvottomat suot ovat joutomaita.

## Katso myös
* Maatalousmaa
* Kitumaa

## Lähteet
Matti Leppo

**Matti Niilo Rafael Leppo** (1. huhtikuuta 1908 Vihti – 22. toukokuuta 1998 Helsinki) oli suomalainen taloustieteilijä ja Helsingin yliopiston finanssiopin professori.

Leppo pääsi ylioppilaaksi 1926 Mikkelin lyseosta ja valmistui filosofian kandidaatiksi 1931 Helsingin yliopistosta. Leppo väitteli tohtoriksi 1938 aiheenaan suomalaisen kulutusverotuksen kehitys ensimmäisen maailmansodan jälkeen. Leppo oli aluksi Oy Alkoholiliike Ab:n palveluksessa mutta siirtyi sitten Suomen Pankin palvelukseen ensin suhdannetutkijaksi 1938 ja sitten pankin taloustieteellisen tutkimuslaitoksen osastopäälliköksi 1944. 

Leppo nimitettiin Helsingin yliopiston finanssiopin professoriksi 1945 ja hän hoiti tätä virkaa vuoteen 1973 saakka. Leppo oli jo aiemmin ollut finanssiopin dosenttina 1942–1945. Leppo valittiin myös Tiedeakatemian jäseneksi 1950. Hän toimi myös valtiotieteellisen tiedekunnan dekaanina ja varadekaanina, kansantaloustieteen laitoksen esimiehenä ja myös Tampereen kesäyliopiston rehtorina.

Leppo kirjoitti useita oman alansa oppikirjoja muun muassa *Johdatus finanssipolitiikkaan* (1947) ja sen jatko-osa *Julkinen talous ja finanssipolitiikka*. Vuonna 1959 hän julkaisi tutkielman *Päätäntävallan ja vastuun ongelma inflaation torjuntatyössä*, jossa hän analysoi ja kritisoi tuolloin harjoitettua talouspolitiikkaa ja sen epäonnistumista inflaation hallinnassa, jolloin hänen kritiikkinsä kohteena oli erityisesti keynesiläisestä näkökulmasta vanhanaikaisena pidetty rahan kvantiteettiteoria ja sen vaikutus suomalaiseen politiikkaan.

## Lähteet
* Jouko Paunio: Professori Matti Leppo in memoriam. (pdf) Kansantaloudellinen aikakauskirja 1/1999
* Helsingin yliopiston opettaja- ja virkamiesluettelo 1918-2000

## Aiheesta muualla
* Kuka kukin on 1978
Sisilialainen puolustus, Kan-muunnelma

**Kan-muunnelma** on shakkiavaus, joka alkaa tyypillisesti:
:`1.e4 c5 2.Rf3 e6 3.d4 cxd4 4.Rxd4 a6`
Kan-muunnelma on nimetty Ilya Kanin mukaan. Pelaamalla 4...a6, musta estää siirron Rb5 ja valmistelee sotilaan ...b5-etenemistä. Valkoisen suosituimmat vastaukset ovat 5.Ld3 ja 5.Rc3. Peli usein transponoituu Taimanovin ja Paulsenin muunnelmiin, mutta itsenäisiä jatkoja ovat esimerkiksi 5.Ld3 Lc5 6.Rb3 Le7 tai 6...La7 sekä 5.Rc3 b5. 5.c4 on myös mahdollinen, jolloin peli muistuttaa Maróczyä.

## Muunnelmia
:`4...Rc6` *[[Sisilialainen puolustus, Taimanov-muunnelma|Taimanov-muunnelma]]*
:`4...Rf6 5.Rc3 d6` *[[Sisilialainen puolustus, Scheveningen-muunnelma|Scheveningen-muunnelma]]* 
:`4...Rf6 5.Rc3 Rc6` *[[Sisilialainen puolustus, Neliratsumuunnelma|neliratsumuunnelma]]*

## ECO-koodit
Koodit B40 &ndash; B49 käsittelevät avauksia 1.e4 c5 2.Rf3 e6, tärkeimpiä näistä Taimanov- ja Kan-muunnelmat.

## Katso myös
*Shakki
*Shakkiavaus
*Avopelit
*Puoliavoimet pelit
*Suljetut pelit
*Intialaiset puolustukset
*Laita-avaukset
*Luettelo gambiiteista
*Epätavalliset shakkiavaukset

## Aiheesta muualla
* B42: Sicilian, Kan
* B43: Sicilian, Kan, 5.Nc3
* B41: Sicilian, Kan
* B28: Sicilian, O’Kelly Variation
* B46: Sicilian, Taimanov Variation
* B84: Sicilian, Scheveningen
* B85: Sicilian, Scheveningen, Classical
* B48: Sicilian, Taimanov Variation
* B49: Sicilian, Taimanov Variation
* P Navarro-Torres vs R Guimaraes, 2001 0-1
* NN vs Pandolfini, 1967 0-1
Sisilialainen puolustus, Kalašnikov-muunnelma

Sisilialaisen puolustuksen **Kalašnikov-muunnelma** on shakkiavaus, joka alkaa tyypillisesti:
:`1.e4 c5 2.Rf3 Rc6 3.d4 cxd4 4.Rxd4 e5`
Kalašnikov-muunnelmalla on samankaltaisuuksia Svešnikov-muunnelman kanssa, ja sitä joskus kutsutaan myös neo- tai uus-Svešnikoviksi. Siirrolla 4...e5 on pitkä historia; Louis-Charles Mahé de La Bourdonnais käytti sitä otteluissaan Alexander McDonnellia vastaan vuonna 1834, ja muunnelma oli myös suosittu hetken 1940-luvulla. Nämä aikaisemmat pelit keskittyivät Löwenthal-muunnelmaan 4...e5 5. Rb5 a6 6. Rd6+ Lxd6 7. Dxd6 Df6, jossa musta luopuu lähettiparistaan saadakseen kehitysedun. Siirto hiipui kuitenkin pois käytöstä, koska valkoisella katsottiin olevan etu näissä linjoissa.

Myöhään 1980-luvulla 4...e5 saavutti jälleen suosiota, tarkoitus oli vastata 5...d6 siirtoon 5.Rb5 (”oikeaoppinen” Kalašnikov). Ideat tässä jatkossa ovat samanlaisia kuten Svešnikovissa &ndash; musta hyväksyy takasotilaan d6:ssa ja heikentää ruutua d5 mutta valkoinen häviää tempoja joutuessaan siirtämään ratsuaan. Ero näiden kahden muunnelman välillä on, että musta ei ole joutunut kehittämään ratsuaan ruutuun f6 eikä valkoinen tuonut omaa ratsuaan c3:een, jotain molemmilla pelaajalla on ylimääräisiä siirtovaihtoehtoja. Musta voi siirtää ...Re7 Rf6:n sijaan, esimerkiksi siirrot 6.R1c3 a6 7. Ra3 b5 8.Rd5 Rge7, jossa vältytään valkoisen suunnitelmalta Lg5 ja Lxf6 saadakseen mustalle tuplasotilaat f-linjalle. Musta voi myös viivyttää ratsun tuomista pelatakseen ...Le7-g5 tai suoran ...f5:n. Toisaalta, valkoisella on mahdollisuus pelata 6.c4, joka vahvistaa hänen kontrolliaan d5:stä ja estää mustan siirron ...b5,mutta jättää d4-ruudun hieman heikoksi.

## Muunnelmia
2...Rc6 on luonnollinen kehityssiirto, ja se valmistelee myös siirtoa ...Rf6 (kuten 2...d6, musta pysäyttää valkoisen pelaamasta e5). Siirtojen 3.d4 cxd4 4. Rxd4 jälkeen, mustan yleisin siirto on 4...Rf6, johon valkoinen tavallisesti vastaa 5.Rc3. Tässä vaiheessa musta voi pelata 5...d6, transponoiden klassiseen muunnelmaan; 5...e5 Svešnikov-muunnelma; tai 5...e6, joka transponoituu neliratsumuunnelmaan. Siirron 4...Rf6 lisäksi mustan tärkeimmät mahdollisuudet ovat 4...e6 (transponoituu Taimanov -muunnelmaan), 4...g6 (nopeutettuun lohikäärmemuunnelmaan) ja 4...e5 (Kalašnikov-muunnelma). Harvinaisempia vaihtoehtoja ovat 4...Dc7 (joka voi myöhemmin transponoitua Taimanov-muunnelmaan) ja 4...Db6 (Grivas-muunnelma).

## ECO-koodit
Koodit B30 &ndash; B39 käsittelevät avauksia 1.e4 c5 2.Rf3 Rc6 jotka ovat itsenäisiä 2..d6 verrattuna. Tässä ryhmässä ovat esimerkiksi Rossolimo, Kalašnikov, Svešnikov ja nopeutettu lohikäärme.

## Katso myös
*Shakki
*Shakkiavaus
*Avopelit
*Puoliavoimet pelit
*Suljetut pelit
*Intialaiset puolustukset
*Laita-avaukset
*Luettelo gambiiteista
*Epätavalliset shakkiavaukset

## Aiheesta muualla
* B32: Sicilian
* B33: Sicilian
Sisilialainen puolustus, klassinen muunnelma

Sisilialaisen puolustuksen **klassinen muunnelma** on shakkiavaus, joka alkaa tyypillisesti:
:`1.e4 c5 2.Rf3 d6 3.d4 cxd4 4.Rxd4 Rf6 5.Rc3 Rc6`
voi syntyä edellä esitetyn lisäksi myös seuraavilla siirtojärjestyksillä:
:`1.e4 c5 2.Rf3 d6 3.d4 cxd4 4.Rxd4 Rf6 5.Rc3 Rc6`
:`1.e4 c5 2.Rf3 Rc6 3.d4 cxd4 4.Rxd4 Rf6 5.Rc3 d6`
Musta yksinkertaisesti tuo ratsunsa luonnollisimmalle ruudulle. Valkoisen yleisin vastaus on
:`6.Lg5` *Richter–Rauzer-hyökkäys*
Siirto 6.Lg5 oli Kurt Richterin keksintö, uhkauksena tuplata mustan sotilaat Lxf6:n jälkeen. Mustan pelattua 6...e6 Vsevolod Rauzer toi esille modernin suunnitelman Dd2 sekä 0-0-0. Valkoisen paine d6-sotilasta kohtaan pakottaa mustan usein vastaamaan Lxf6:een siirrolla ...gxf6, toisin kuin lyömällä takaisin upseerilla (esimerkiksi daami d8:ssa) jonka pitää myös puolustaa d-sotilasta. Tämä heikentää mustan kuningaspuolen sotilasrakennetta, mutta kompensaationa mustalla on sotilasenemmistö keskustassa.

Suosittuja valkoisen siirtoja ovat myös 6.Lc4 ja 6.Le2, jotka johtavat yleensä seuraaviin jatkoihin:
:`6.Lc4 e6 7.Le3 Le7 8.0-0` *[[Veniamin Sozin|Sozinin]] hyökkäys*
:`6.Lc4 e6 7.Le3 Le7 8.De2 -- 9.0-0-0` *[[Dragoljub Velimirović|Velimirović]]in hyökkäys*
:`6.Lc4 Db6` *[[Pal Benko|Benkon]] siirto*
:`6.Le2 e5` *Boleslavskin muunnelma*
:`6.Le2 e6` *[[Sisilialainen puolustus, Scheveningen-muunnelma|Scheveningen-muunnelma]]*
:`6.Le2 g6` *[[Sisilialainen puolustus, lohikäärmemuunnelma|lohikäärmemuunnelma]] klassinen muunnelma* 
Siirto 6.Lc4 tuo lähetin aggressiiviselle ruudulle ja musta vastaa yleensä 6...e6 rajoittaakseen valkoisen lähetin alaa. Siirtojen 7.Le3 Le7 jälkeen, valkoinen voi joko linnoittaa kuningaspuolelle (Sozinin hyökkäys, nimetty venäläisen mestarin Veniamin Sozinin mukaan, joka pelasi sitä 1930-luvulla), tai kuningatarpuolelle siirroin 8.De2 ja 9. 0-0-0 (Velimirovićin hyökkäys). Siirron 6...e6 sijasta, musta voi myös yrittää Benkon siirtoa 6...Db6. 

Siirto 6.Le2 suo mustalle solidin Boleslavskin muunnelman siirron 6...e5 jälkeen, kuten taas 
6...e6 johtaa Scheveningen-muunnelmaan, ja 6...g6 transponoituu lohikäärmemuunnelman klassiseen muunnelmaan.

## ECO-koodit
Koodit B50 &ndash; B59 käsittelevät avauksia 1.e4 c5 2.Rf3 d6 joita ei ole koodeissa B60-B99. Näitä ovat Moskova-muunnelma (3.Lb5+), 3.d4 cxd4 4.Dxd4, ja klassisen muunnelma (lukuun ottamatta Richter-Rauzer hyökkäys), sisältäen myös Sozinin hyökkäyksen ja Boleslavskin muunnelman.

## Katso myös
*Luettelo shakkiavauksista
*Luettelo gambiiteista

## Aiheesta muualla
* B56: Sicilian
* B66: Sicilian, Richter-Rauzer Attack, 7...a6
* B57: Sicilian
* B67: Sicilian, Richter-Rauzer Attack, 7...a6 Defense, 8...Bd7
* B63: Sicilian, Richter-Rauzer Attack 
* B89: Sicilian
* B58: Sicilian
* B60: Sicilian, Richter-Rauzer
* B88: Sicilian, Fischer-Sozin Attack
* A Bachtiar vs Chandler, 1982 1/2-1/2
* S Petrenko vs S Shaidullina, 2005 1-0
* Klein vs Myagmarsuren, 1960 0-1
* A Tarnowski vs G Palmason, 1958 1/2-1/2
Sisilialainen puolustus, neliratsumuunnelma

Sisilialaisen puolustuksen **neliratsumuunnelma** on shakkiavaus, joka alkaa tyypillisesti:
:`1.e4 c5 2.Rf3 e6 3.d4 cxd4 4.Rxd4 Rf6 5.Rc3 Rc6`
Neliratsumuunnelmaa käytetään yleensä tienä päästä Svešnikov-muunnelman pääjatkoihin, jolloin se saavutetaan seuraavien siirtojen  jälkeen. 
:`6.Rbd5 d6 7.Lf4 e5 8.Lg5 a6 9. Ra3 b5`
Tämän siirtojärjestyksen tarkoitus on välttää seuraavia tavallisessa Shveshnikovin siirtojärjestyksessä mahdollisia jatkoja: 
:`1.e4 c5 2.Rf3 Rc6 3.Lb5` *Rossolimo-muunnelma*
:`1.e4 c5 2.Rf3 Rc6 3.d4 cxd4 4.Rxd4 Rf6 5.Rc3 e5 6.Rdb5 d6 7.Rd5`
Toisaalta, neliratsumuunnelman siirtojärjestyksessä valkoinen saa seuraavan option, eikä sillä ole tarvetta lähteä Svešnikov-jatkoihin.
:`6.Rxc6 bxc6 7.e5 Rd5 8.Re4`
Jos musta ei aio Svešnikov-muunnelmiin, päävaihto on pelata
:`6.Rdb5 Lb4 7.a3 Lxc3+ 8.Rxc3 d5 9.exd5 exd5`
Tämä johtaa asemaan, jossa musta on luopunut lähettiparista, mutta hänellä on aktiiviset upseerit ja mahdollisuus pelata d5-d4.

## Muunnelmia
:`5...d6` *[[Sisilialainen puolustus, Scheveningen-muunnelma|Scheveningen-muunnelma]]*

## ECO-koodit
Koodit B30 &ndash; B39 käsittelevät avauksia 1.e4 c5 2.Rf3 Rc6 jotka ovat itsenäisiä 2..d6 verrattuna. Tässä ryhmässä ovat esimerkiksi Rossolimo, Kalašnikov, Svešnikov ja nopeutettu lohikäärme.

## Katso myös
*Luettelo shakkiavauksista
*Luettelo gambiiteista

## Aiheesta muualla
* B33: Sicilian
* B40: Sicilian
* B45: Sicilian, Taimanov
* B83: Sicilian
* B23: Sicilian, Closed
* B29: Sicilian, Nimzovich-Rubinstein
* B62: Sicilian, Richter-Rauzer
* B80: Sicilian, Scheveningen
* B30: Sicilian
Sisilialainen puolustus, Rossolimo-muunnelma

Sisilialaisen puolustuksen **Rossolimo-muunnelma** on shakkiavaus, joka alkaa tyypillisesti:
:`1. e4 c5 2.Rf3 Rc6 3.Lb5`

Valkoinen voi pelata 2.Rf3 ilman aikomusta jatkaa 3.d4. Näitä systeemejä (kuten myös valkoisen toisen siirron vaihtoehtoja) kutsutaan anti-sisilialaisiksi.

Rossolimo-muunnelma (3.Lb5) on solidi vaihtoehto siirrolle 3.d4. Se on nimetty  Nicolas Rossolimon mukaan, ja sillä on yhtäläisyyksiä Moskova-muunnelman kanssa. Valkoisen yleinen tarkoitus on pelata Lxc6 tuplaten mustan sotilaat. Mustan tavallisimmat jatkot ovat 3...g6 (valmistaen ...Lg7), 3...d6 (valmistaen ...Ld7) ja 3...e6 (valmistaen ...Rge7). Sergei Rublevski ja Tomas Oral pelaavat myös tätä jatkoa kuten Moskova-muunnelmaakin.

3.Rc3 on yleinen siirtovaihtotyökalu valkoiselle, joka voi pelata siirrot 4.d4 tai 4.Lb5 riippuen mustan vastauksesta. Musta pelaa joskus 3...e5 estääkseen molemmat siirrot; silloin siirtoa 4.Lc4 pidetään valkoisen parhaana siirtona. 3.c3 transponoituu Alapinin muunnelmaan siirtojen 3...Rf6 tai 3...d5 jälkeen.

## ECO-koodit
Koodit B30 &ndash; B39 käsittelevät avauksia 1.e4 c5 2.Rf3 Rc6 jotka ovat itsenäisiä 2..d6 verrattuna. Tässä ryhmässä ovat esimerkiksi Rossolimo, Kalašnikov, Svešnikov ja nopeutettu lohikäärme.

## Katso myös
*Shakki
*Shakkiavaus
*Avopelit
*Puoliavoimet pelit
*Suljetut pelit
*Intialaiset puolustukset
*Laita-avaukset
*Luettelo gambiiteista
*Epätavalliset shakkiavaukset

## Aiheesta muualla
* B30: Sicilian
* B31: Sicilian, Rossolimo Variation
* B51: Sicilian, Canal-Sokolsky (Rossolimo) Attack
* B53: Sicilian
* A00: Uncommon Opening
* B10: Caro-Kann
* C99: Ruy Lopez, Closed, Chigorin, 12...cd
* Tal vs J M Bellon Lopez, 1970 1-0
Sisilialainen puolustus, Scheveningen-muunnelma

Sisilialaisen puolustuksen **Scheveningen-muunnelma** on shakkiavaus, joka alkaa tyypillisesti:
:`1.e4 c5 2.Rf3 d6 3.d4 cxd4 4.Rxd4 Rf6 5.Rc3 e6 `
tuottaa mustalle ”pienen sotilaskeskustan” (sotilaat ruuduissa d6 ja e6) ja valmistaa kuningaspuolen linnoitukseen. Paul Keres otti käyttöön siirron 6.g4 (Keresin hyökkäys) vuonna 1943. Valkoinen aikoo ajaa mustan ratsun pois f6:sta. Jos musta estää tämän siirrolla 6...h6, mikä on yleisin vastaus, valkoinen on vallannut tilaa kuningaspuolella ja tehnyt kuningaspuolen linnoittautumisen mustalle epämiellyttävämmäksi (valkoinen voi myöhemmin myös pelata Lg2). Vaikka avausteoria osoittaa, että mustalla on mahdollisuudet tässä jatkossa, nykyään pelaajat usein estävät muunnelman peluun siirtämällä 5...a6 ensin, idean, jonka Kasparov toi ensimmäisenä käytäntöön.

Jos monimutkaiset linjat siirron 6.g4 jälkeen eivät miellytä valkoisen makua, voi hän myös pelata 6.Le2, jolloin peli tyypillisesti jatkuu 6...a6 (tämä asema voidaan myös saavuttaa Najdorfista 5...a6 6.Le2 e6) 7.0-0 Le7 8.f4 0-0. Siirrot 6.Le3 ja 6.f4 ovat myös yleisiä.

## Muunnelmia

:`5...Rc6` *[[Sisilialainen puolustus, Neliratsumuunnelma|neliratsumuunnelma]]*
Neliratsumuunnelmaa käytetään yleensä tienä päästä Svešnikov-muunnelman pääjatkoihin, jolloin se saavutetaan seuraavien siirtojen jälkeen.
:`5...Rc6 6.Rdb5 d6 7.Lf4 e5 8.Lg5 a6 9.Ra3 b5`
Tämän siirtojärjestyksen tarkoitus on välttää seuraavia tavallisessa Svešnikovin siirtojärjestyksessä mahdollisia muunnelmia:
:`1.e4 c5 2.Rf3 Rc6 3.Lb5` *[[Sisilialainen_puolustus,_Rossolimo-muunnelma|Rossolimo-muunnelma]]*
:`1.e4 c5 2.Rf3 Rc6 3.d4 cxd4 4.Rxd4 Rf6 5.Rc3 e5 6.Rdb5 d6 7.Rd5`

## ECO-koodit
*Koodit B80 &ndash; B89 käsittävät Scheveningen-muunnelman.

## Katso myös
*Luettelo shakkiavauksista
*Luettelo gambiiteista
Sisilialainen puolustus, Taimanov-muunnelma

Sisilialaisen puolustuksen **Taimanov-muunnelma** on shakkiavaus, joka alkaa tyypillisesti:
:`1.e4 c5 2.Rf3 e6 3.d4 cxd4 4.Rxd4 Rc6`
on nimetty keksijänsä Mark Taimanovin mukaan. Asema voidaan saavuttaa myös siirtojärjestyksellä
:`1.e4 c5 2.Rf3 Rc6 3.d4 cxd4 4.Rxd4 e6`
Musta kehittää ratsun luonnolliselle ruudulle ja pitää mahdollisuudet auki koskien muiden upseerien sijoittelua. 

## Muunnelmia
Yksi ideoista tässä muunnelmassa on kehittää kuningaslähetti ruutuun b4 tai c5. Valkoinen voi estää tämän siirroilla 5.Rb5 d6, jolloin 6.c4 johtaa eräänlaiseen Maróczy-muunnelmaan. 
:`5.Rb5 d6 6.c4`

Yleisempi on 5.Rc3, jolloin 5...d6 tavallisesti johtaa Scheveningen-muunnelmaan 
:`5.Rc3 d6` 

ja siirto 5...Rf6 on neliratsumuunnelmaan
:`5.Rc3 Rf6` 

Itsenäisiä siirtoja mustalle ovat 5...Dc7 ja 5...a6. Taimanovin idea oli pelata 6...a6 (estää Rb5:n), jota seuraa Rge7 ja Rxd4. Kun valkoinen lyö takaisin kuningattarella, musta voittaa tempon hyökkäämällä ...Rc6. 

Yleisempi upseerien järjestelmä käsittää siirrot ...Dc7, ...a6 ja ...Rf6: tätä kutsutaan usein Paulsenin muunnelmaksi.

Muita muunnelmia:
:`4...a6` *[[Sisilialainen puolustus, Kan-muunnelma]]*
:`4...Rf6 5.Rc3 d6` *[[Sisilialainen puolustus, Scheveningen-muunnelma|Scheveningen-muunnelma]]* 
:`4...Rf6 5.Rc3 Rc6` *[[Sisilialainen puolustus, Neliratsumuunnelma|neliratsumuunnelma]]*

## ECO-koodit
Koodit B40 &ndash; B49 käsittelevät avauksia 1.e4 c5 2.Rf3 e6, tärkeimpiä näistä Taimanov- ja Kan-muunnelmat.

## Aiheesta muualla
* B47: Sicilian, Taimanov (Bastrikov) Variation
* B44: Sicilian
* B46: Sicilian, Taimanov Variation
* B48: Sicilian, Taimanov Variation
* B54: Sicilian
* B85: Sicilian, Scheveningen, Classical
* B49: Sicilian, Taimanov Variation
* B83: Sicilian
* B45: Sicilian, Taimanov

## Katso myös
*Luettelo shakkiavauksista
*Luettelo gambiiteista
Sisilialainen puolustus, lohikäärmemuunnelma

Sisilialaisen puolustuksen **lohikäärmemuunnelma** on shakkiavaus, joka alkaa tyypillisesti:
:`1.e4 c5 2.Rf3 d6 3.d4 cxd4 4.Rxd4 Rf6 5.Rc3 g6`
Lohikäärmemuunnelmassa musta sivustoi kuningaspuolen lähettinsä h8–a1-diagonaalille. Sen nimesi Fjodor Duz-Hotimirski vuonna 1901, joka näki yhteneväisyyden mustan sotilasmuodostelmassa (sotilaat d6, e7, f7, g6 ja h7) ja Lohikäärme-tähdistössä. Valkoisen vaarallisin hyökkäys lohikäärmemuunnelmassa on jugoslavialainen hyökkäys, joka jatkuu 6.Le3 Lg7 7.f3 0-0 8.Dd2 Rc6, jolloin sekä 9.0-0-0 että 9.Lc4 on pelattu. Muunnelma johtaa erittäin terävään peliin ja on äärimmäisen monimutkainen, koska pelaajat linnoittuvat vastakkaisille puolille ja pelistä tulee valkoisen kuningaspuolen ja mustan kuningatarpuolen vastahyökkäyksen välinen kisa. Valkoisen päävaihtoehto jugoslavialaiseen hyökkäykseen on 6. Le2, klassinen muunnelma.

## Muunnelmia

2...Rc6 on luonnollinen kehityssiirto, ja se valmistelee myös siirtoa ...Rf6 (kuten 2...d6, musta pysäyttää valkoisen pelaamasta e5). Siirtojen 3.d4 cxd4 4. Rxd4 jälkeen, mustan yleisin siirto on 4...Rf6, johon valkoinen tavallisesti vastaa 5.Rc3. Tässä vaiheessa musta voi pelata 5...d6, transponoiden klassiseen muunnelmaan; 5...e5 Sveshnikov-muunnelma; tai 5...e6, joka transponoituu neliratsumuunnelmaan. Siirron 4...Rf6 lisäksi mustan tärkeimmät mahdollisuudet ovat 4...e6 (transponoituu Taimanov -muunnelmaan, 4...g6 nopeutettuun lohikäärmemuunnelmaan ja 4...e5 (Kalašnikov-muunnelma). Harvinaisempia vaihtoehtoja ovat 4...Dc7, joka voi myöhemmin transponoitua Taimanov-muunnelmaan ja 4...Db6, Grivas-muunnelma.

### Nopeutettu lohikäärmemuunnelma

Kuten tavallisessa lohikäärmemuunnelmassa, musta sivustoi lähettinsä ruutuun g7 nopeutetussa lohikäärmeessä. Erona on, että musta välttää siirron d7-d6 pelaamista, joten hän voi mahdollisesti pelata d7-d5 yhdellä siirrolla. Jos valkoinen haluaa esimerkiksi pelata jugoslavialaisen hyökkäyksen tyyliin  5.Rc3 Lg7 6.Le3 Rf6 7.f3 0-0 8.Dd2, 8...d5! tasoittaa pelin välittömästi. Kun valkoinen pelaa 5.Rc3, ideana on yleensä 5...Lg7 6.Le3 Rf6 7. Lc4 0-0 8. Lb3 (välttääkseen ansat, joissa esiintyy idea ...Rxe4 ja ...d5), jota seuraa kuningaspuolen linnoitus.

Kriittinen siirto mustan siirtojärjestykselle on 5.c4, Maróczyn muunnelma (). Valkoinen toivoo sitovansa mustan aseman hankaloittaessaan sotilasmurrot ...d7-d5 ja b7-b5. Yleisesti ottaen, tämä jatko on vähemmän taktinen kuin monet sisilialaiset muunnelmat, ja peli edellyttää strategisia manööverejä molemmilla puolilta. Siirron 5.c3 jälkeen pääjatko on 5...Lg7 6. Le3 Rf6 7.Rc3 &ndash; 7...0-0 js 7...Rg4 ovat tässä yleisimmin pelatut.

## ECO-koodit
*Koodit B30 &ndash; B39 käsittelevät avauksia 1.e4 c5 2.Rf3 Rc6 jotka ovat itsenäisiä 2..d6 verrattuna. Tässä ryhmässä ovat esimerkiksi Rossolimo, Kalašnikov, Svešnikov ja nopeutettu lohikäärme.
*Koodit B70 &ndash; B79 käsittävät normaalin lohikäärmemuunnelman.

## Katso myös
*Luettelo shakkiavauksista
*Luettelo gambiiteista

## Lähteet
Sisilialainen puolustus, Moskova-muunnelma

Sisilialaisen puolustuksen **Moskova-muunnelma** on shakkiavaus, joka alkaa tyypillisesti:
:`1.e4 c5 2.Rf3 d6 3.Lb5+`
Valkoinen voi pelata 2.Rf3 ilman aikomusta jatkaa 3.d4. Näitä systeemejä (kuten myös valkoisen toisen siirron vaihtoehtoja) kutsutaan anti-sisilialaisiksi. Muunnelma, jossa valkea siirtää 3.Lb5+, tunnetaan Moskova-muunnelmana tai Canal–Sokolski-hyökkäyksenä. Suurmestarit valitsevat joskus tämän muunnelman, kun he haluavat välttää teoriajatkoja: esimerkiksi Kasparov pelasi tätä muunnelmaa internet-pelissään Kasparov – muu maailma. Tämän muunnelman asiantuntijoita ovat esimerkiksi suurmestarit Sergei Rublevski ja Tomas Oral. 

## Muunnelmia
Musta voi tukkia shakin siirroilla 3...Ld7, 3...Rc6 ja 3...Rd7. Ensimmäinen siirto on yleisin, jolloin siirtojen 4.Lxd7+ Dxd7 jälkeen valkoinen voi pelata 5.c4 Maróczy-tyyliin tai yrittää 5.0-0 jota seuraa c3 ja d4. Asema siirron 3...Rc6 jälkeen voidaan myös saavuttaa Rossolimo-muunnelmassa siirtojen 1.e4 c5 2.Rf3 Rc6 3.Lb5 d6 jälkeen.

## ECO-koodit
Koodit B50 &ndash; B59 käsittelevät avauksia 1.e4 c5 2.Rf3 d6 joita ei ole koodeissa B60-B99. Näitä ovat Moskova-muunnelma (3.Lb5+), 3.d4 cxd4 4.Dxd4, ja klassisen muunnelma (lukuun ottamatta Richter–Rauzer-hyökkäys), sisältäen myös Sozinin hyökkäyksen ja Boleslavskin muunnelman.

## Katso myös
*Shakki
*Shakkiavaus
*Avopelit
*Puoliavoimet pelit
*Suljetut pelit
*Intialaiset puolustukset
*Laita-avaukset
*Luettelo gambiiteista
*Epätavalliset shakkiavaukset

## Aiheesta muualla
* B52: Sicilian, Canal-Sokolsky (Rossolimo) Attack
* B51: Sicilian, Canal-Sokolsky (Rossolimo) Attack
* B50: Sicilian
* B53: Sicilian
* B80: Sicilian, Scheveningen
Sotaherra

**Sotaherra** () on alueellinen tai paikallinen vallanpitäjä, jonka asema nojautuu yksinomaan sotilaalliseen voimaan, ja joka on vastakkainasettelussa tai enintään nimellisessä kuuliaisuussuhteessa valtion keskushallintoon. Feodaaliruhtinaita ei pidetä sotaherroina, sillä heidän valta-asemansa perustuu legitimiteettiin.

## Toimintatapa
Sotaherrat hallitsevat useimmiten syrjäisillä alueilla kaukana pääkaupungista ja hallituksen kontrollista. Jotkut heistä saattavat ulottaa valtaansa myös rajan yli naapurimaihin.

Sotaherrat pyrkivät yleensä hallitsemaan alueita, joilla on helposti hyödynnettäviä luonnonrikkauksia, kuten puuta, öljyä, mineraaleja, timantteja tai kultaa. Sotaherrat hyödyntävät luonnonvaroja joko suoraan tai myymällä niihin oikeuksia kansainvälisille yhtiöille. Sotaherrat saattavat joukkoineen ryöstellä kyliä ja maatiloja tai kerätä ”veroja” turvallisuutta vastaan. He voivat myös käyttää hyväkseen paikallista liiketoimintaa sekä rikollisuutta hyötyäkseen esimerkiksi huumeiden viljelystä ja huumekaupasta, ihmiskaupasta ja salakuljetuksesta. Sotaherrat voivat panna humanitäärisen avun ja kehitysavun omiin taskuihinsa tai vaatia korvausta siitä, että kansainväliset järjestöt saavat tulla auttamaan väestöä tai rakentamaan infrastruktuuria. Heillä on myös omia laittomia kauppayhteyksiään ulkomaille.

Sotaherrat värväävät itselleen puolisotilaallisia joukkoja sekä kouluttavat ja aseistavat nämä. Soturit ovat yleensä kokeneita, mutta myös lapsisotilaita käytetään joskus. Sotilaspalvelus perustuu useimmiten henkilökohtaiseen uskollisuuteen sotaherralle, harvemmin etnisiin tai poliittisiin siteisiin, mikä erottaa sotaherrat klaanipäälliköistä ja vallankumousjohtajista. Usein sotaherran organisaation johtopaikoilla on kuitenkin vain oman klaanin tai muun ryhmän edustajia, kuten Somaliassa ja Afganistanissa.

Monella sotaherralla on tausta maan poliittisissa tai sotilaallisissa valtapiireissä, ja jotkut tulevat varakkaista suvuista tai liike-elämästä. Jotkut sotaherrat saattavat tehdä yhteistyötä valtion ja armeijan kanssa, jos siitä on heille etua eikä se uhkaa heidän valtaansa. Joskus he perustavat hallitsemilleen alueille jonkinlaisen hallinnon, joka tarjoaa kansalle peruspalvelut ja infrastruktuurin. Moni sotaherra on siirtynyt politiikkaan ja päätynyt kuvernööriksi, ministeriksi tai kansanedustajaksi.

## Esimerkkejä
Kiinan historiassa puhutaan levottomasta sotaherrojen aikakaudesta (*junfa*) vuosina 1918–1927. Omia armeijoitaan komentaneiden sotilasjohtajien valtaan on perinteisesti yhdistetty sekasorto, raakuudet ja siviiliväestön rosvoaminen. Qing-dynastian hiipumisesta aiheutunut sotaherrojen kausi päättyi Guomindangin voittoon ja valtaannousuun.

Nykyajan sotaherroja ovat esimerkiksi maidensa sisällissodissa toimineet ja sodasta hyötyneet Charles Taylor (Liberia), Johnny Paul Koroma (Sierra Leone), Mohamed Farrah Aidid (Somalia), Jean-Pierre Bemba (Kongon demokraattinen tasavalta), Mahmud Khudoberdyev (Tadžikistan) sekä Gul Agha Shirzai, Ismail Khan ja Abdul Rashid Dostum (Afganistan).

## Lähteet

## Aiheesta muualla
Hummus

**Hummus** (, , armeniaksi համոս) on kikherneistä valmistettu tahna.

Hummus sisältää jauhettujen kikherneiden (besan-jauho) lisäksi tahinia (hummus bi tahini) eli seesaminsiementahnaa sekä sitruunamehua, valkosipulia, mausteita ja oliiviöljyä. Sitä tarjotaan tavallisesti pitaleivän päälle siveltynä levitteenä, alkupalojen kastikkeena tai dippikastikkeena. Hummus on alkuaan libanonilainen ruoka, jota on alettu käyttää muissakin arabiankielisissä maissa sekä Israelissa, Kreikassa ja Turkissa.

## Lähteet

## Aiheesta muualla
Ferrières

**Ferrières** voi tarkoittaa seuraavia paikkakuntia:
*Ferrières, kunta Belgiassa
*Ferrières, kunta Charente-Maritimen departementissä
*Ferrières, kunta Manchen departementissä
*Ferrières, kunta Meurthe-et-Mosellen departementissä
*Ferrières, kunta Oisen departementissä
*Ferrières, kunta Hautes-Pyrénées’n departementissä
*Ferrières, kunta Sommen departementissä
*Ferrières, kunta Tarnin departementissä
*Ferrières-en-Bray, kunta Seine-Maritimen departementissä
*Ferrières-en-Brie, kunta Seine-Maritimen departementissä
*Ferrières-en-Gâtinais, kunta Loiret’n departementissä
*Ferrières-Haut-Clocher, kunta Euren departementissä
*Ferrières-la-Verrerie, kunta Ornen departementissä
*Ferrières-le-Lac, kunta Doubs’n departementissä
*Ferrières-les-Bois, kunta Doubs’n departementissä
*Ferrières-lès-Ray, kunta Haute-Saônen departementissä
*Ferrières-lès-Scey, kunta Haute-Saônen departementissä
*Ferrières-les-Verreries, kunta Hérault’n departementissä
*Ferrières-Poussarou, kunta Hérault’n departementissä
*Ferrières-Saint-Hilaire, kunta Euren departementissä
*Ferrières-Saint-Mary, kunta Cantalin departementissä
*Ferrières-sur-Ariège, kunta Ariègen departementissä
*Ferrières-sur-Sichon, kunta Allier’n departementissä
Uinti kesäolympialaisissa 1996

**[[Kesäolympialaiset 1996|Vuoden 1996 kesäolympialaisissa]]**, Yhdysvaltojen Atlantassa, **uitiin** yhteensä 32 uintimatkaa.

## Mitalistit
### Miehet

### Naiset

## Mitalitaulukko

## Lähteet
*Kansainvälisen Olympiakomitean tulostietokanta

## Aiheesta muualla
Archer John Porter Martin

**Archer John Porter Martin** (1. maaliskuuta 1910 Lontoo – 28. heinäkuuta 2002 Llangarron) oli brittiläinen biokemisti, joka sai Nobelin kemianpalkinnon vuonna 1952 erotuskromatografian kehittämisestä yhdessä Richard Laurence Millington Syngen kanssa.

Martin opiskeli Bedfordissa ja Cambridgen yliopistossa. Aluksi Martin keskittyi fysikaaliseen kemiaan, mutta siirtyi myöhemmin *Dunn Nutritional Laboratory*yn ja vuonna 1938 hän siirtyi Leedsiin. Vuodesta 1946 vuoteen 1948 hän toimi Boots Pure Drug Companyn biokemianosaston johtajana. Jonka jälkeen hän liittyi Medical Research Counciliin.  Hänet nimitettiin National Institute for Medical Researchin fysikaalisen kemian osaston johtoon.

Martin erikoistui biokemiaan muun muassa E- ja B<sub>2</sub>-vitamiineihin. Martin kehitti tekniikoita, jotka johtivat kromatografian keksimiseen. Erotuskromatografian hän kehitti työskennellessään aminohappojen erottamisen parissa. Myöhemmin hän kehitti kaasu-nestekromatografian. Martin sai töistään lukuisia kunnianosoituksia.

## Aiheesta muualla
*Martinin elämäkerta Nobel-säätiön sivuilla
Abundantia

**Abundantia** oli roomalaisen mytologian vaurauden ja yltäkylläisyyden jumalatar. Hyvän onnen ja rikkauksien tuojana hänen tunnuksenaan oli runsaudensarvi, jota hän kantoi tuoden lahjoja ja maallista hyvää mukanaan. Runsaudensarvi oli peräisin Amaltheia-vuohelta, jolta Juppiter oli imeväisenä katkaissut sarven ja korvauksena muuttanut sen tuomaan kaiken tarvittavan; myöhemmin sarvi oli päätynyt Abundantian huolehdittavaksi.

Abundantia oli jossain määrin saanut alkunsa kreikkalaisen mytologian Demeteristä, ja hän oli käytännössä sama jumaluus Copian ja Annonan kanssa. Vaikka Abundantialle omistetuista temppeleistä tai alttareista on ollut nähtävissä vain harvoja merkkejä, hänen kuvansa koristi roomalaisia kolikoita kautta aikain.

Vuosittaiset juhlat, joissa Abundantiaa kunnioitettiin, sijoittuivat elo- ja joulukuuhun.
Anton Yelchin

**Anton Viktorovich Yelchin** (, 11. maaliskuuta 1989 Leningrad, Neuvostoliitto – 19. kesäkuuta 2016 Los Angeles, Kalifornia, Yhdysvallat) oli syntyjään venäjänjuutalainen yhdysvaltalainen elokuva- ja televisionäyttelijä. Hänet tunnetaan muun muassa rooleistaan elokuvissa *[[Pedon sydän (elokuva)|Pedon sydän]]*, *[[Alpha Dog]]* ja *[[Terminator – Pelastus]]* sekä kolmessa *[[Star Trek (elokuva)|Star Trek]]*-elokuvassa.

## Perhetausta
Anton Yelchinin vanhemmat ovat venäläiset Irina Korina ja Viktor Jeltšin. Molemmat ovat entisiä taitoluistelijoita ja esiintyivät 15 vuoden ajan Leningradin jääbaletissa. Antonin vanhemmat olisivat kansallisen menestyksensä perusteella olleet oikeutettuja osallistumaan vuoden 1972 talviolympialaisiin Sapporossa, mutta heistä kertovien lehtiartikkeleiden mukaan Neuvostoliiton viranomaiset estivät osallistumisen. Syynä tähän oli parin juutalaisuus. Yelchin oli noin puolivuotias, kun hän muutti vanhempiensa kanssa Yhdysvaltoihin. Hänen isänsä on sittemmin toiminut luisteluvalmentajana.

## Ura
Yelchin aloitti näyttelemisen yhdeksänvuotiaana. Hän opiskeli Sherman Oaks Centerissä ja sen jälkeen elokuvataidetta Etelä-Kalifornian yliopistossa, kun oli selvinnyt ettei hänestä olisi taitoluistelijaksi vanhempiensa tavoin. Yelchinin varhaisimmat näyttelijäntyöt olivat elokuvissa kuten *[[Pedon sydän]]* ja *[[Tappava seitti]]* sekä televisiosarjoissa *[[Teho-osasto]]* ja *[[Amyn lailla]]*. Young Artist-palkinnon hän sai roolistaan *Pedon sydämessä* vuonna 2002. Yelchinillä oli teinivuosinaan useita isoja rooleja indie-elokuvissa. Hänen merkittävin työnsä tuossa vaiheessa oli pääosa tositapahtumiin perustuvassa rikosdraamassa *[[Alpha Dog]]*, jossa oli mukana useita Hollywood-tähtiä.

2000-luvun rikossarjoissa *[[Kova laki: Rikollinen mieli]]* ja *[[Criminal Minds – FBI-tutkijat|Criminal Minds]]* Yelchin esitti vierailevissa rooleissa mieleltään järkkyviä teinipoikia. Yelchinin ura jatkoi nousukiitoaan *[[Star Trek (elokuva)|Star Trek]]*-elokuvan Pavel Chekovin roolin myötä. Hän uusi roolinsa myös elokuvan kahdessa jatko-osassa, joista jälkimmäinen *[[Star Trek Beyond]]* tuli ensi-iltaan vasta hänen kuolemansa jälkeen. *Star Trekin* ohella Yelchin esiintyi edelleen vaihtelevasti menestyneissä indie-elokuvissa.

## Kuolema
Yelchin kuoli Los Angelesissa kesäkuussa 2016 tapaturmaisesti jäätyään kotipihassaan puristuksiin autonsa ja turvaportin väliin. Hänen Jeep Grand Cherokee -autonsa oli alkanut ryömiä hänen takanaan kohti, vaihde yhä päällä, mikä johtui auton epäselvästä vaihteenvalitsimesta. Autonvalmistajalla oli tuolloin jo meneillään 1,1 miljoonaa autoa koskenut takaisinkutsuprosessi ohjelmiston korjaamiseksi, vian jo aiheutettua kymmeniä tapaturmia. Yelchinin vanhemmat ja autoyhtiö Fiat Chrysler pääsivät kuolemantuottamuskanteessa julkistamattomaan sovitteluratkaisuun.

## Filmografia

## Lähteet

## Aiheesta muualla

*